แต่งงานที่ว่านี่เรื่องจริงเหรอครับ?
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- | --- |
| 1 | "แต่งงานกับฉันไหมคะ" ถอดเสียง: "Watashi to, Kekkonshimasen ka?" (ญี่ปุ่น: 私と、結婚しませんか？) | โทมิโอะ ยามาอุจิ | คาซึโฮะ เฮียวโดะ | ฮิโรชิ อิเคฮาตะ | 4 ตุลาคม 2567 (2567-10-04) |  |
 โอฮาระ ทาคุยะ และฮนโจจิ ริกะ เป็นเพื่อนร่วมงานในแผนกวางแผนของบริษัทตัวแทนท่องเที่ยว JTC สาขาคินชิโจ ทั้งคู่เป็นคนไม่ค่อยเข้าสังคมและไม่โดดเด่น แต่กลับใช้ชีวิตอย่างมีความสุข อย่างไรก็ตาม ทาคุยะและริกะกลับต้องประสบปัญหาหลังได้รู้ว่าพนักงานโสดจะได้รับมอบหมายให้ไปทำงานในสาขาอลาสก้าที่จะเปิดใหม่ในอีก 1 ปีให้หลัง วันหนึ่ง ริกะเสนอให้ทาคุยะแต่งงานมากับเธอ ทาคุยะตกใจแต่ก็ได้รู้ว่าเป็นแผนแต่งงานปลอมๆ เพื่อปกป้องชีวิตของทั้งคู่เท่านั้น แผนของพวกเขาเริ่มต้นได้อย่างราบรื่น จนกระทั่งพวกเขาเริ่มต้องข้องเกี่ยวกับผู้คนรอบข้างอย่างไม่คาดคิด...
| 2 | "แต่งงานที่ว่านี่คืออะไรเหรอครับ" ถอดเสียง: "Kekkon Surutte, Nandesuka?" (ญี่ปุ่น: 結婚するって、なんですか？) | เฉิน เสี่ยวเซิน | เคนอิจิ ยามาชิตะ | มิซึโกะ โอยะ | 10 ตุลาคม 2567 (2567-10-10) |  |
 หลังจากที่ทาคุยะตัดสินใจตกลงร่วมแผนการแต่งงานปลอม เขาก็ได้รับโทรศัพท์จากหมายเลขที่ไม่เปิดเผยตัวซึ่งอ้างว่ารู้ว่าการแต่งงานครั้งนี้เป็นเรื่องโกหก ในขณะที่ทาคุยะและริกะคาดเดาว่าอาจเป็นเพื่อนร่วมงาน กอนดะ รุ่นน้องของพวกเขาก็มาที่บ้านของทาคุยะ ทำให้พวกเขายิ่งสงสัย ทั้งสองพยายามอย่างเต็มที่เพื่อป้องกันไม่ให้ความจริงถูกเปิดเผย แต่ไม่เพียงแต่กอนดะเท่านั้น โคมิยะและอิซึกิก็มาถึงบ้านด้วย เมื่อกอนดะ โคมิยะ และอิซึกิถามถึงการแต่งงาน ทาคุยะก็คิดขึ้นมาว่า "การแต่งงานเป็นเรื่องใหญ่ขนาดนั้นเลยเหรอ"
| 3 | "เรามาแบ่งปันวิกฤตกันไหมครับ" ถอดเสียง: "Pinchi o, Wakachi Aemasu ka?" (ญี่ปุ่น: ピンチを、分かち合えますか？) | อากิระ มาโนะ | ยูทากะ ซาโต้ | ฮิโรชิ อิเคฮาตะ | 17 ตุลาคม 2567 (2567-10-17) |  |
 หลังจากได้ยินข่าวลือเรื่องการแต่งงานของทาคุยะ โคอิจิ พ่อของทาคุยะก็เดินทางมาหาจากอาโซะ จ.คุมาโมโตะ ในขณะที่ริกะเห็นใจที่โคอิจิเล่าเรื่องราวบ้านเกิดของเขาให้ฟัง ทาคุยะก็รู้สึกหงุดหงิดกับตัวเองที่ทำอะไรไม่ได้ จนในที่สุด ทาคุยะก็ตัดสินใจจะกลับไปบ้านเกิดเพื่ออธิบายสถานการณ์ให้ครอบครัวฟัง ในขณะที่ริกะกังวลว่าปัญหาจะลุกลามเกินกว่าที่เธอจะรับมือไหว  ต่อมา ทาคุยะก็ได้รับมอบหมายจากบริษัทให้ทำหน้าที่ดูแลเจ้าหญิงเคลาเดีย เจ้าหญิงแห่งลิชท์เบิร์ก โดยมีจุดมุ่งหมายคือพาเธอไปสถานที่ท่องเที่ยวต่างๆ มีข่าวลือว่าเจ้าหญิงเคลาเดียร์เป็นคนเจ้าชู้ แต่ความจริงเธอเก็บงำความลับบางอย่างเอาไว้...
| 4 | "เรามาแบ่งปันเรื่องราวชีวิตกันไหมครับ" ถอดเสียง: "Jinsei o, Wakachi Aemasu ka?" (ญี่ปุ่น: 人生を、分かち合えますか？) | ยู ยาบุอูจิ | เค็นอิจิ ยามาชิตะ | มาซาโยชิ นิชิดะ | 24 ตุลาคม 2567 (2567-10-24) |  |
 หลังจากเหตุการณ์ของเคราเดีย ความรู้สึกของทาคุยะที่มีต่อริกะก็เริ่มเปลี่ยนไป ขณะที่ริกะสับสนกับพฤติกรรมของตัวเองที่มีต่อเขา ด้วยเหตุผลบางอย่าง ข่าวที่ทาคุยะจะกลับบ้านเกิดก็เป็นที่รู้กันในบริษัท เพื่อนร่วมงานได้มาถามว่าริกะจะไปกับเขาด้วยไหม ทาคุยะเลี่ยงคำถามนั้นโดยมองว่าเป็นเรื่องเล็กน้อย แต่แล้วอยู่ๆ ริกะก็ได้รับสายปริศนาจากคนเดียวกันที่เคยขู่ทาคุยะ ซึ่งพูดว่าริกะต้องไปกับทาคุยะ ทำให้ทั้งสองตัดสินใจไปบ้านของทาคุยะที่อาโซะด้วยกัน ระหว่างอยู่บนเครื่องบินไปอาโซะ ทาคุยะถามริกะว่าเธอเคยไปคุมาโมโตะรึเปล่า และริกะก็เริ่มเล่าเรื่องราวของครอบครัวของเธอให้เขาฟัง
| 5 | "ไปเที่ยวด้วยกันไหมครับ" ถอดเสียง: "Isshо ni Tabi o, Shimasen ka?" (ญี่ปุ่น: 一緒に旅を、しませんか？) | ฟูมิโอะ มาเอโซโนะ | คาซึโฮะ เฮียวโดะ | ฟูมิคาซึ ซาโต | 31 ตุลาคม 2567 (2567-10-31) |  |
 ทาคุยะและริกะเดินทางมาถึงบ้านเกิดของทาคุยะที่เมืองอาโซะ หลังจากพบกันโดยบังเอิญที่สนามบิน พวกเขาก็ได้ไปเยี่ยมบ้านคุณย่าของทาคุยะ ริกะไปช่วยเก็บคุณย่าเก็บเมลอน แต่สุดท้ายก็ล้มพับไปเพราะความเหนื่อยล้า ในขณะนั้นเองโคอิจิก็มาถึง ระหว่างที่พวกเขากำลังดูแลริกะด้วยกัน ทาคุยะก็สารภาพว่าการแต่งงานครั้งนี้เป็นเรื่องโกหก โคอิจิดุเขาอย่างหนัก ต่อมาทาคุยะก็ไปขอโทษคุณแม่และพี่สาวน้องสาวที่บ้าน ริกะรู้สึกเสียใจเมื่อรู้ว่าทาคุยะต้องรับมือในการไปขอโทษครอบครัวเพียงลำพังเนื่องจากอาการของเธอ หลังจากริกะได้สติ ทั้งสองก็ออกไปเดินเล่นด้วยกันตอนกลางคืน ริกะบอกว่าเธอรู้สึกมีความสุขมากตั้งแต่ได้พบกับทาคุยะ และทาคุยะก็ยอมรับว่าทุกครั้งที่เขาเห็นหินที่ริกะให้เขา เขาก็จะนึกถึงเธอเสมอ
| 6 | "การมีกันสองคนคือความสุขเหรอครับ" ถอดเสียง: "Futari de Iru tte, Shiawase desu ka?" (ญี่ปุ่น: 二人でいるって、幸せですか？) | อากิระ มาโนะ,  เรียวตะ โคมัตสึ | ยูกาตะ ซาโต้ | มิตสึโกะ โอยะ | 7 พฤศจิกายน 2567 (2567-11-07) |  |
 ริกะเริ่มตระหนักถึงความรู้สึกที่มีต่อทาคุยะ อย่างไรก็ตาม เมื่อเธอได้พบกับนาโอะ เพื่อนสมัยเด็กของเขา และเห็นว่าพวกเขาเข้ากันได้ดีเพียงใด เธอจึงรู้สึกไม่สบายใจ ทัศนคติที่เป็นมิตรของเธอเปลี่ยนไปอย่างกะทันหัน ทำให้ทาคุยะสงสัยว่าเขาทำอะไรผิด ในขณะเดียวกันที่ JTC ชินจิ เพื่อนร่วมงานที่ขยันร่าเริงที่สุดซึ่งมักจะนำข้าวกล่องที่ทำเองจากภรรยามาให้ และดูมีความสุขมาตลอด อยู่ๆวันหนึ่ง ชินจิกลับหยุดมาทำงานอย่างกะทันหันและไม่สามารถติดต่อได้ ทำให้เกิดความวุ่นวายในออฟฟิศ ฮิเดโอะ ลูกชายของเขาปรากฏตัวที่ JTC และเปิดเผยว่าชินจิไม่อยู่เพราะกำลังคุยเรื่องการหย่าร้างกับภรรยา ทำให้ทุกคนตกใจมาก ทาคุยะตัดสินใจร่วมมือกับฮิเดโอะในการตามหาชินจิ...
| 7 | "ขอไปที่ห้องได้ไหมครับ" ถอดเสียง: "Heya ni Itte mo, Ii desu ka?" (ญี่ปุ่น: 部屋に行っても、いいですか？) | ฮิเดกิ ฮิโรชิมา | เคนอิจิ ยามาชิตะ | ฮิโรอากิ ชิมูระ | 14 พฤศจิกายน 2567 (2567-11-14) |  |
 ริกะไม่รู้จะทำตัวยังไงกับทาคุยะ เธอแปลกใจเมื่อนาโอะที่เดินทางจากอาโซะมาที่โตเกียว เมื่อนาโอะมาถึง ริกะก็ถูกโน้มน้าวอย่างไม่เต็มใจให้จัดงานเลี้ยงดื่มที่บ้านของเธอ พวกเธอดื่มกันด้วยแก้วที่นาโอะเป็นคนทำขึ้น ซึ่งผสมผสานกับความผูกพันที่เธอมีต่ออาโซะ ขณะที่การดื่มยังคงดำเนินต่อไป ความรู้สึกหงุดหงิดที่ริกะมีต่อทาคุยะก็เริ่มพรั่งพรูออกมา เมื่อได้ยินความรู้สึกของริกะ นาโอะก็แนะนำให้เธอถามเขาโดยตรงและเรียกทาคุยะมา ทาคุยะมาด้วยความสับสนกับการเชิญอย่างกะทันหัน แต่กลับได้รับการต้อนรับด้วยริกะที่เมาจนหมดสติ
| 8 | "สารภาพรักเนี่ย จริงเหรอคะ?" ถอดเสียง: "Ai no Kokuhaku-tte, Hontō desu ka?" (ญี่ปุ่น: 愛の告白って、ほんとうですか？) | มาซาฮิโกะ วาตานาเบะ | ยูกาตะ ซาโต | มาซาโยชิ นิชิตะ | 21 พฤศจิกายน 2567 (2567-11-21) |  |
 ทาคุยะรู้สึกเสียใจที่สารภาพรักกับริกะ ขณะนั้นเองกอนดะก็โผล่มาที่บ้านของเขา กอนดะชวนทาคุยะไปออกเดตเป็นเพื่อน เพราะเขานัดโอตาคุคนหนึ่งที่รู้จักจากแอปหาคู่ออกมา ในวันนั้นเอง ผู้หญิงคนหนึ่งชื่อคาโอริก็ปรากฏตัวต่อหน้ากอนดะ กอนดะเข้ากับคาโอริได้ทันทีโดยที่ทาคุยะไม่ต้องเข้ามาช่วย กอนดะเติบโตมาในสภาพครอบครัวที่ยากลำบาก เขาจึงใฝ่ฝันที่จะมีครอบครัวที่อบอุ่น และเริ่มคิดจะแต่งงานกับคาโอริ กอนดะขอคาโอริคบโดยบอกว่าเขาอยากแต่งงานกับเธอ คาโอริถามกอนดะว่าเขาจริงจังรึเปล่า และพาเขาไปยังที่แห่งหนึ่ง...
| 9 | "คุณริกะ สบายดีไหมครับ" ถอดเสียง: "Rika-san, Ogenkidesuka?" (ญี่ปุ่น: 莉香さん、お元気ですか？) | จุง ทาคาดะ  เคสุเกะ นิชิจิมะ (ดิโรคุ) | เฮียวโด อิปโป | จุง ทาคาดะ | 28 พฤศจิกายน 2567 (2567-11-28) |  |
 กอนดะรู้สึกลังเลหลังจากรู้ว่าคาโอริเป็นคุณแม่เลี้ยงเดี่ยว เมื่อเห็นกอนดะร้องไห้เพราะคาโอริ ทาคุยะก็ได้ตัดสินใจจะไปคุยกับริกะให้เรียบร้อย ในขณะเดียวกันริกะเองก็ไม่รู้จะตอบรับคำสารภาพรักของทาคุยะยังไง นาโอะเห็นริกะเป็นอย่างนั้นเลยเสนอให้มาลองทำแก้ว เธอจึงรับรู้นิสัยตัวเองได้อีกครั้ง เมื่อรู้สึกสดชื่นขึ้น เธอก็ได้รับโทรศัพท์จาก ริทสึ แม่ของเธอที่เรียกให้ไปพบ ริกะรู้สึกเหนื่อยล้ากับการพูดคุยกับแม่ของเธอ แถมยังโดนถามว่ามีแผนที่จะแต่งงานรึเปล่าด้วย แต่ก็ดูเหมือนว่าริทสึจะรู้เรื่องการแต่งงานของริกะอยู่ด้วย...
| 10 | "ไปเดตกันนี่ จะไหวเหรอครับ?" ถอดเสียง: "Dēto suru tte, Daijōbu desu ka?" (ญี่ปุ่น: デートするって、大丈夫ですか？) | ดีโรคุ | เคนอิจิ ยามาชิตะ | มาซาโยชิ นิชิดะ | 5 ธันวาคม 2567 (2567-12-05) |  |
 ริกะตั้งใจจะตัดขาดกับเรื่องความรักจึงเสนอทาคุยะให้ไปเดตกัน เธอวางแผนจะไปเที่ยวสะพานส่งน้ำทามากาว่าเพื่อแสดงตัวตนตอนปกติให้เขาผิดหวัง แต่แทนที่จะผิดหวัง ทาคุยะกลับรู้สึกสนใจ ยิ่งเห็นริกะสนุก เขาก็รู้สึกมีความสุขที่ได้เห็นด้านที่แท้จริงของเธอ ริกะประทับใจเมื่อจินตนาการถึงการใช้ชีวิตของผู้คนในอดีต โดยทาคุยะเองก็รู้สึกเช่นเดียวกัน ริกะรู้สึกดีใจแต่ก็เหลือเชื่อว่ามีคนอย่างทาคุยะอยู่ด้วย ริกะบอกลาทาคุยะแต่ก็พบว่าตัวเองรู้สุกเศร้า และแล้วทั้งคู่ก็เริ่มรู้ตัวแล้วว่าต่างฝ่ายมีความหมายต่อกันมากเท่าไหร่...
| 11 | "อาศัยใต้ชายคาเดียวกันนี่ เอาจริงเหรอครับ?" ถอดเสียง: "Hitotsu Yane no Kudatte, Honki (Maji) Desu ka?" (ญี่ปุ่น: 一つ屋根の下って、本気（マジ）ですか？) | อากิระ มาโนะ | ยูทากะ ซาโตะ | มิซึโกะ โอยะ | 12 ธันวาคม 2567 (2567-12-12) |  |
 ทาคุยะและริกะได้รับมอบหมายจสกผู้จัดการสาขาให้เขียนบล็อกชื่อ "คุณค่าในสิ่งที่ทำ ชีวิตใน JTC" เพื่อรายงานการทำงานและการใช้ชีวิตลงในเว็บไซต์ JTC ในขณะที่ริกะไม่อยากให้รับงานนี้ ทาคุยะก็กังวลว่ามีนอาจจะเป็บกับดักเพื่อดูว่าทั้งคู่แต่งงานกันจริงๆ รึเปล่า พวกเขาเลยตกลงรับทำไปเพื่อป้องกันการถูกย้ายไปอลาสก้าของทั้งคู่ เนื่องจากคุโรกาวะคิดว่าพวกเขาอาศัยอยู่ด้วยกัน พวกเขาจึงตัดสินใจอยู่ด้วยกันที่บ้านของทาคุยะ ริกะจึงคิดแผนรับมือและชวนให้ทาคุยะทำด้วยกัน
| 12 | "แต่งงานที่ว่านี่เรื่องจริงเหรอครับ?" ถอดเสียง: "Kekkon Suru tte, Hontō desu ka?" (ญี่ปุ่น: 結婚するって、本当ですか？) | ฟูมิโอะ มาเอซึโนะ, มาซาโตะ อุจิโบริ | คาซึโฮ เฮียวโด | ฮิโรชิ อิเคฮาตะ | 19 ธันวาคม 2567 (2567-12-19) |  |
 ทาคุยะและริกะทำบล็อก "คุณค่าในสิ่งที่ทำ ความเป็นอยู่ใน JTC" ได้อย่างราบรื่น อยู่มาวันหนึ่งทาคุยะได้รู้ว่ากอนดะจะต้องถูกย้ายไปอลาสก้าและคิดว่ามันไม่ควรเป็นแบบนี้เพราะแผนการของเขา เมื่อคิดได้ว่าชีวิตของคนอื่นอาจได้รับผลกระทบจากการแต่งงานหลอกๆ ของพวกตน เขาจึงไปสารภาพกับคุโรคาวะว่าการแต่งงานกับริกะเป็นเรื่องโกหก ซึ่งริกะก็ทำแบบเดียวกัน คุโรคาวะเลยบอกว่าตัวเองจะไปที่อลาสก้าแทน ทำให้ทั้งสองคนรอดพ้นจากการถูกย้าย ทั้งยังทำให้แผนแต่งงานหลอกๆ ของพวกเขาจบลงด้วย